มีเซ็กกับแฟนแบบไม่ป้องกันไปค่ะ แต่ก็กินยาคุมฉุกเฉินแทนซีวันไปทีหลัง เห็นว่ามีเม็ดเดียวกลัวว่าจะคุมได้ไม่ดี เราต้องกินยาคุมรายเดือนอีกด้วยเปล่าคะ
สวัสดีค่ะ ยาคุมฉุกเฉินชนิดที่มี 1 เม็ดใน 1 แผง หรือ 2 เม็ดใน 1 แผง มีประสิทธิภาพไม่แตกต่างกัน ประสิทธิภาพของยาจะสูงหรือไม่นั้น ขึ้นอยู่กับความรวดเร็วในการทานหลังจากที่มีเพศสัมพันธ์ค่ะ โดยหากได้ทานภายในไม่เกิน 12 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ได้ประมาณ 95% หากได้ทานภายใน 12-24 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ได้ประมาณ 85% หากทานช้ากว่านี้ ประสิทธิภาพก็จะลดลงไปเรื่อยๆ ค่ะสำหรับยาคุมกำเนิดชนิด 21 หรือ 28 เม็ด การทานหลังจากที่มีเพศสัมพันธ์จะไม่สามารถช่วยป้องกันการตั้งครรภ์ได้ค่ะ และโดยปกติ ควรทานภายในไม่เกิน 5 วันนับจากวันแรกที่มีประจำเดือนมา ยาคุมจึงจะสามารถออกฤทธิ์ในการป้องกันการตั้งครรภ์ได้ทันที หากทานในช่วงเวลาอื่น ต้องทานต่อเนื่องไปอย่างน้อย 7 วันก่อน ยาคุมจึงออกฤทธิ์ในการป้องกันการตั้งครรภ์ได้